325 Sagitta.

Secundum Gregorium, 6 *Moralium*,sagitta quandoque dicitur predicacio, quandoque diuina animadversio. Pro primo, Psal. [44:6]: *Sagittæ* potentis *acutæ: et populi sub te cadent, in* /f. 101vb/ *corda*. Pro secundo, Job [6:3-4]: *Verba mea dolore sunt plena: quia sagittæ Domini in me sunt*.

Circa primum, est sciendum quod sagitta est celum aptissimum in venacione quia cito attingit bestiam fugientem. Sic verbum predicatoris. Nam predicator est venator animarum. Ideo verba acuta mittere debet quasi sagittas que percuciunt peccatores, Psal. [126:4]: *Sicut sagittæ in manu potentis, ita filii excussorum*, id est, predicatorum qui sunt filii apostolorum qui dicuntur excussores. Ideo Christus dixit eis, Excutite *puluerem pedum vestrorum*, Luc. 9[:5]. Ysaias 49[:2] etiam dicit, *Posuit me quasi sagittam electam.* Hiis sagittis[[1]](#endnote-1) premunitus fuit Dauid per Jonathan de inimicis Saul, 1 Reg. 20[:20-40], sic per verbum predicacionis premunitur homo de persecucione diaboli contra eum.

¶ Per hanc sagittam uulneratus est rex Israel, [3 Reg. 22:34]. Que dirigebatur a quodam et in interum non ad determinantum paruam, et cum percucietur vbi principalis sagittarius Deus voluerit, qui dicit, Deut. 32[:23]: *Sagittas meas* implebo *in eis*. Apparet ergo verum illud Psal. [17:15]: *Misit sagittas suas, et dissipavit eos*. Quia verbum Dei discipat peccatores. Hic autem nota sicut dicitur 4 Reg. 13[:16] quod quando rex Israel Joas debuit sagittare contra Syros, *Eliseus* propheta posuit manum super manum sagittantis dicens, *Sagitta salutis Domini* *contra Syriam.* Sic est quando verbum predicacionis dirigitur a Domino erit in salutem. Ideo secundum Magister in *Historiale* 2 Reg. 1[:22]: *Sagitta Jonathe numquam rediit retorsum* quia dirigebatur a puero. Ideo credendo percutere feram, percussit feram, percussit hominem, [Gen. 4:23].

¶ Item, quandoque per sagittam intelligitur temptacio sicut innuitur Prou. 7[:23] etiam *nescit* quod *transfigat sagitta jecur ejus*, quia sicut sagitta a remotis uulnerat et grauiter. Et temptacio carius quia secundum Hieronimum, libido ferreas mentes domat. Sed secundum Philosophus, 8 *De animalibus* c. 3, capre in Creta querunt herbam pulegii ad educendum sagittam de uulnere, sic ad extrahendum uulnus temptacionis, videlicet, amara penitentia.

1. sagittis ] *add*. ~~etiam dicit~~ F.128. [↑](#endnote-ref-1)